Stavova Mirjane Hrge o Dubrovniku ne bi se posramio ni četnički vojvoda Vojislav Šešelj, a ni bivši gradonačelnik Trebinja Božidar Vučurević koji je želio razoriti grad i napraviti još stariji.





U intervjuu sa 101-godišnjim akademikom Vladimirom Iblerom za Al Jazeera Balkans, a povodom obilježavanja stogodišnje početka Prvog svjetskog rata, novinarka Mirjana Hrga razgovarala je o budućnosti i prošlosti ovih prostora, spominjala hrvatski identitet, ljepote i značaj Hrvatske.

U jednom trenutku je intervju skrenuo na Dubrovnik i njegove ljepote, a tada je Hrga upitala akademika Iblera.

“Dobro, ali što Hrvati imaju s Dubrovnikom? Pa to je sve napravljeno prije 600 godina!”, samouvjereno je kazala Hrga. I bila ponosna nakon tog otkrića. OMG! Likovala je kao Vlaović kad je zabio gol Njemačakoj!

Naime, Ibler je pričao kako je kao mladić na ekskurziju putovao u Boku Kotorsku, taj krajolik ga se dojmio te se i danas rado vraća u Boku. Hrga prekida Iblera i pita: “Oprostite što Vas prekidam, mala digresija. Što Hrvati, politički Hrvati, imaju s ljepotom i kulturom Dubrovnika? Ništa! Sve je lijepo i starije od 600 godina. To nisu napravili Hrvati”.

Ibler je pokušao nešto govoriti o Povijesnom i Arheološkom muzeju u Splitu, spominjao dr. Franju Tuđmana i stoljeće sedmo, a Mirjana je, shvativši da je zalutala, temu ponovno vratila na razgovor o Iblerovim posjetima Boki Kotorskoj.

Dubrovčani su brzo reagirali. Prenosimo jednu poruku s facebooka:

“Zašto joj ne dati nagradu za počasnog građanina Dubrovnika? Ovakve gluposti treba cijeniti.“

Maxportal/Foto:screnshotaljazira